**MUNICIPIUL SATU MARE**

Aparatul de Specialitate al Primarului

Serviciul Administrarea Domeniului Public și Privat

Biroul Administrare Drumuri, Autorizări

Serviciul Juridic

Nr. 55.492/22.09.2023

În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ, cu modificările și completările ulterioare, Biroul Administrare Drumuri, Autorizări, din cadrul Serviciului Administraţia Domeniului Public și Privat și Serviciul Juridic, formulează prezentul

**RAPORT DE SPECIALITATE**

pentru modificarea Anexei la Hotarârea Consiliului Local Satu Mare nr. 173/25.05.2023

Având în vedere Încheierea civilă nr.1664/2023 a Judecătoriei Satu Mare, din dosarul nr.7670/296/2023, rămasă definitivă, prin care instanța constată în cauza necontencioasă faptul că dispozițiile art.91 alin.(1) din OUG nr.57/2019 privind Codul administrativ au un caracter special și derogatoriu, fiind aplicabile peste dispozițiile art.27 din O.G. nr. 26/2000 cu privire la asociaţii şi fundaţii, impunându-se astfel înființarea comisiei de cenzori la nivelul asociației de dezvoltare intercomunitară;

În conformitate cu dispozițiile art. 91 alin. (1) din OUG nr. 57/2019 privind Codul administrativ, *,,Organele asociațiilor de dezvoltare intercomunitară sunt: adunarea generală a asociației, consiliul director și comisia de cenzori.”,* iar potrivit prevederilor art.91 alin.(2) din același act normativ*, ,,Organizarea și modul de funcționare a organelor asociației de dezvoltare intercomunitară și a aparatului tehnic sunt stabilite prin actul de înființare și statutul asociației de dezvoltare intercomunitară, aprobate prin hotărârile consiliilor locale, ..*.”

Conform prevederilor art. 91 alin. (8) OUG nr. 57/2019 privind Codul administrativ, ,,*Dispozițiile prezentului cod privind asociațiile de dezvoltare intercomunitară se completează cu prevederile de drept comun privind asociațiile și fundațiile*.”

Proiectul de hotărâre se întemeiază, din punct de vedere juridic, şi pe următoarele prevederi:

- O.G. nr. 26/2000 cu privire la asociaţii şi fundaţii, cu modificările şi completările ulterioare;

- Legea nr. 276/2020 pentru modificarea și completarea Ordonanței Guvernului nr. 26/2000 cu privire la asociații și fundații,

- art.1, art. 2 lit. a), art. 10 alin. (1), (2), (3), (8) şi (9) din Legea nr. 51/2006 a serviciilor comunitare de utilităţi publice, cu modificările şi completările ulterioare;

- art.16 alin. (5) și art. 17 alin. (1) lit. g) din Legea nr. 92/2007 a serviciilor publice de transport persoane în unitățile administrativ-teritoriale, cu modificările şi completările ulterioare;

- art. 5 lit. i), art.92 alin. (1) și alin. (2) lit. c), art. 92 alin. (1), alin. (2) lit. c), art.129 alin. (1), alin. (2) lit. d) coroborate cu cele ale alin. (7) lit. n) și alin. (2) lit. e) coroborate cu cele ale alin. (9) lit. c), și art.139 alin. (1) și alin. (3) lit. f) și h) din OUG nr.57/2019 privind Codul administrativ;

Pentru considerentele mai sus arătate, proiectul de hotărâre se încadrează în prevederile legale în vigoare.

În consecință, proiectul de hotărâre pentru modificarea Anexei la Hotarârea Consiliului Local Satu Mare nr. 173/25.05.2023, se înaintează Consiliului Local al Municipiului Satu Mare cu propunere de aprobare.

Șef SADPP, Şef Serviciul Juridic

ing. Giurgiu Ovidiu Bianca Laura Mustea